चार साल बाद सुनील-रमाकांत-प्रभुदयाल से मुलाकात हुई, ऐसा लगा जैसे लम्बे चले उपवास के बाद 56 व्यंजनों से सजी थाली सामने रख दी गयी हो । हमेशा की तरह एक सिटिंग में पढ़ा जाने वाला उपन्यास । रमाकांत के मुहावरों ने मज़ा ला दिया और स्टार अट्रैक्शन रहा – ‘वंसा केका कटीनो नना मिसा पीसीनो’ । शानदार प्लाट, चुस्त और तेजरफ्तार कथानक, आदि से अंत तक बेहद रोचक । आप चाहते तो इसे बड़ी आसानी से सुधीर सीरीज का उपन्यास बना सकते थे लेकिन सिर्फ और सिर्फ एक लाइन ने इस उपन्यास को खालिस सुनील का बना दिया – “तुम अपनी बहन की हिमायत में बोल सकते हो तो मैं भी अपनी बहन की हिमायत में बोल सकता हूँ” ।